jkorsvik/nowiki_second_scrape_merged huggingface dataset:
Hilda Heine

Hilda Heine (født 6. april 1951 på Jaluit) er en marshallesisk pedagog som i januar 2016 ble Marshalløyenes president. Heine er landets første kvinnelige president. Hun ble i 2020 etterfulgt i presidentembetet av David Kabua.


== Liv og virke ==
Heine vokste opp på atollen Jaluit. Hun flyttet til Majuro for videregående skolegang.Heine er universitetsutdannet i USA. Hun har laveregradsutdanning fra University of Oregon og tok i 1975 mastergrad i pedagogikk ved University of Hawaii. I 2004 avla hun doktorgrad ved University of Southern California (2004). Heine var den første kvinne fra Marshalløyene som avla doktorgrad.Heine har arbeidet som skolelærer og rådgiver. Fra 1982 til 1986 var hun leder for videreutdanning ved Community College of Micronesia på Majuro, for så å bli administrativ leder ved College of Micronesia Majuro Campus (1986–1990). Fra 1990 til 1992 var Heine president ved College of the Marshall Islands. Hun grunnla Women United Together Marshall Islands.
Heine var undervisningsminister fra 1992 til 1995. Etter perioden som minister flyttet hun til Hawaii, der hun også arbeidet med utdanning. Fra 2006 til 2011 var Heine programdirektør for Pacific Comprehensive Assistance Center ved Pacific Resources for Education and Learning (PREL) hjemme på Marshalløyene.I 2015 ble hun valgt til parlamentet fra atollen Aur. Hun ble valgt til president av Nitijela, landets parlament, i januar 2016 etter at forgjengeren Casten Nemra tapte et mistillitsvotum. Heine var eneste kandidat i valget. I januar 2020 tapte hun selv presidentvervet etter avstemning i Nitijela. David Kabua vant presidentvalget.Heine er æresdoktor ved College of the Marshall Islands.


== Referanser ==
Sjur Ludvigsen Trovaag

Sjur Olai Ludvigsen Trovaag (født 26. desember 1906, død 2. april 1943) var en norsk krigsveteran fra andre verdenskrig.


== Krigstjeneste ==
Trovaag var med i kampene i Norge i april og mai 1940. Han reiste våren 1942 til England MK «Laila» og gikk inn i marinen. Som en del av Shetlandsgjengen var Trovaag med på 6 tokt over Nordsjøen.Under Operasjon Martin (Red) var Trovaag om bord på MK «Bratholm I» og ble da tatt til fange. 2. april 1943 ble Trovaag og syv andre fra Operasjon Martin (Red) henrettet av tyskerne.


== Referanser ==
No Offence

No Offence er en britisk fjernsynsserie på Channel 4, skapt av Paul Abbott. Serien følger en gruppe politietterforskere fra Friday Street politistasjon, en avdeling ved Manchester Metropolitan Police (en fiktiv versjon av Greater Manchester Police). Hovedrollen som kriminalbetjent Viv Deering spilles av Joanna Scanlan.
Den første sesongen fokuserer på gruppens etterforskning av seriemordene på unge piker med Downs syndrom. Den ble fornyet for en ny sesong, som består av syv avsnitt og følger etterforskningen av forbryterlederen Nora Attah (Rakie Ayola). Begge sesongene ble filmet i Manchester.


== Rollebesetning ==
Joanna Scanlan … kriminalbetjent Vivenne Deering
Alexandra Roach … kriminaloverkonstabel Joy Freers
Elaine Cassidy … kriminalkonstabel Dinah Kowalska
Will Mellor … kriminalkonstabel Spike Tanner
Colin Salmon … kriminaloverbetjent Darren Maclaren
Sarah Solemani … kriminalførstebetjent Christine Lickberg
Saira Choudhry … politikonstabel Tegan Thompson
Tom Varey … politikonstabel Stuart O’Connell
Ste Johnson … politikonstabel Jonah Mitchell
Neet Mohan … politikonstabel Taz Ahmed


== Referanser ==


== Eksterne lenker ==
(en) No Offence på Internet Movie Database 
(en) No Offence på Rotten Tomatoes
Svanedykker

Svanedykker (Aechmophorus occidentalis) er en fugl i dykkerfamilien. Den er utbredt nedover de vestlige delene av Canada og USA, og i sentrale deler av Mexico.


== Beskrivelse ==

Svanedykkeren er svart på hodet, nedover nakken, og på overdelen. Underdelen og forsiden av halsen er hvit. Nebbet er gult. Den er ca 55-75 cm lang og veier 795-2000 gram. Vingespennet er 79-102 cm langt.


== Inndeling ==
Inndelingen følger HBW Alive og er i henhold til Llimona et al. (2017). Norske navn på artene følger Norsk navnekomité for fugl og er i henhold til Syvertsen et al. (2008). Norske navn i parentes er ikke offisielle navn, men kun en midlertid beskrivelse (i påvente av et offisielt navn).

Mirandornithes
Podicipediformes, lappedykkere
Podicipedidae, dykkerfamilien
Rollandia
Tachybaptus
Podilymbus
Poliocephalus
Podiceps (egentlige dykkere)
Aechmophorus
A. occidentalis, svanedykker
A. o. occidentalis, fra det sørvestre og sørsentrale Canada til Baja California og Sinaloa
A. o. ephemeralis, fra det nordlige Chihuahua til Mexicodalen
A. clarkii, gulnebbdykker


== Hekking ==
Svanedykkeren hekker i kolonier. Den legger mellom 2 og 4 blå egg. Begge foreldrene er med på å ruge ut eggene, noe som vanligvis tar rundt 24 dager. Etter at ungene er klekt ut av eggene, klatrer de opp på foreldrenes rygg, og de forlater reiret. Ungene blir matet av begge foreldrene.


== Referanser ==


== Kilder ==
Western Grebe, Audubon


== Eksterne lenker ==
(en) Svanedykker – oversikt og omtale av artene i WORMS-databasen 
(en) Svanedykker i Global Biodiversity Information Facility 
(no) Svanedykker hos Artsdatabanken 
(en) Svanedykker hos Fossilworks 
(en) Svanedykker hos ITIS 
(en) Svanedykker hos NCBI 
(en) Kategori:Aechmophorus occidentalis – bilder, video eller lyd på Wikimedia Commons 
(en) Aechmophorus occidentalis – galleri av bilder, video eller lyd på Wikimedia Commons 
Aechmophorus occidentalis – detaljert informasjon på Wikispecies
Ameenah Gurib-Fakim

Ameenah Firdaus Gurib-Fakim (født 17. oktober 1959 i Surinam på Mauritius) er en mauritisk kjemiprofessor som i 2015 ble valgt til landets president. Da hun ble innsatt i embetet 5. juni 2015 ble hun landets første kvinnelige president. Hun gikk av 23. mars 2018 etter kritikk av bruk av et bankkort til private formål.


== Liv og virke ==
Gurib-Fakim ble født i landsbyen Surinam sør på øya Mauritius.
Gurib-Fakim er utdannet i Storbritannia. Hun fikk bachelorgrad i kjemi ved University of Surrey i 1983 og ph.d.-grad i organisk kjemi fra University of Exeter i 1987.Etter utdannelsen begynte hun å arbeide ved University of Mauritius, der hun ble professor i organisk kjemi. Gurib-Fakim har særlig interessert seg for fytokjemi og medisinplanter, inkludert etnofarmakologi. Hun har også arbeidet med miljøspørsmål, bevaring av biologisk mangfold og bærekraftig utvikling. Gurib-Fakim  har vært dekan ved naturvitenskapelig fakultet og var fra 2004 til 2010 universitetets pro-visekansler. I 2007 ble hun tildelt L'Oréal-UNESCO-prisen for kvinner i vitenskap for sitt forskningsarbeid med planter fra Mauritius og naboøya Rodrigues og den biomedisinske nytten av disse. I 2010 ble hun tildelt Den afrikanske unions pris for vitenskapskvinner.Fra 2012 til 2015 satt hun i styret for Barclays Bank of Mauritius.


== President ==
Gurib-Fakim tilhører ikke noe parti, men ble nominert til presidentposten av statsminister Anerood Jugnauth. Hun ble i 2015 valgt til Mauritius' president av nasjonalforsamlingen og ble innsatt i embetet 5. juni 2015. Gurib-Fakim etterfulgte Kailash Purryag i presidentembetet og ble landets første kvinnelige president.Etter at det kom fram påstander om at Gurib-Fakim hadde benyttet et bankkort utstedt av Planet Earth Institute i London til private kjøp, ble det meldt at hun trakk seg som president, selv om hun påpekte at pengene var tilbakebetalt. Avgangen ble satt til etter feiringen av 50-året for landets selvstendighet 12. mars. Etter dette meldte presidenten selv at saken dreide seg om forveksling av bankkort, at feilen var rettet og at hun ikke hadde gjort noe kritikkverdig og ikke kom til å trekke seg. Påfølgende dag meldte presidentens advokat at hun vil gå av 23. mars 2018. Så skjedde og visepresident Barlen Vyapoory overtok presidentvervet.


== Utmerkelser ==
I 2012 ble hun æresdoktor ved Université Pierre-et-Marie-Curie i Paris (Sorbonne Universités). Hun er også æresdoktor ved Greenwich University i Pakistan.Gurib-Fakim ble i 2007 innvalgt i Linnean Society of London. Hun er fellow av Islamic World Academy of Science, av African Science Institute og av African Academy of Sciences.I 2008 ble hun utnevnt til kommandør av Ordenen Indiahavets stjerne og nøkkel for sin innsats for utdanning og forskning. Som president har hun storkors av samme orden. I 2010 ble hun utnevnt til ridder av De akademiske palmer i Frankrike og i 2016 ble hun tildelt den franske Æreslegionen.


== Referanser ==
Den lille butikk

Den lille butikk (orig.: Obchod na korze) er en tsjekkoslovakisk langfilm regissert av Ján Kadár og Elmar Klos, basert på en roman av Ladislav Grosman.
Filmen vant Oscar for beste fremmed-språklige film under den 38. Oscar-utdelingen i 1965. 


== Handling ==
Under andre verdenskrig, i en liten by i Den første slovakiske republikk: Den milde slovakiske snekkeren Antonín Brtko blir utpekt av en svoger, som har en innflytelsesrik posisjon i den lokale fascistiske regjeringen, for å overta en liten butikk eid av den eldre jødiske enken Rozália Lautmannová. Mens Brtko sliter med å forklare Lautmannová, som er nesten døv, veldig glemsom og generelt forvirret, at han fra nå av skal være hennes ariske veileder i butikken.
Imrich Kuchár, Brtkos gode venn, kommer og informerer Brtko om at virksomheten hennes er ulønnsom og at Lautmannová er avhengig av donasjoner for å få endene til å møtes. Men Brtko bruker i steden mesteparten av tiden sin på å fikse Lautmannovás møbler eller andre eiendeler, eller forsøke å hjelpe henne med forskjellige kunder. De begynner etter hvert å utvikle et nært vennskap.
Men en dag oppdager Brtko at myndighetene skal samle alle medlemmene fra det jødiske borgerskapet i byen, og transportere dem til andre området. Men Brtko forteller ikke dette til Lautmannová, og vurderer først å skjule henne. Men han begynner snart å stille spørsmål ved denne handlingen når oppsamlingene av jøder faktisk begynner. Men Lautmannová oppdager endelig at en pogrom av jøder er i ferd med å skje, og får panikk. Når Brtko får øye på noen soldater på vei mot butikken, kaster han Lautmannová som nå er i vanvidd, inn i et skap i forsøk på å skjule henne.


== Roller ==
Ida Kamińska: Rozália Lautmann
Jozef Kroner: Antonín Brtko
Hana Slivková: Evelyna Brtková
Martin Hollý: Imro Kuchar
Adám Matejka: Piti Báči
František Zvarík:  Markus Kolkotský
Mikulas Ladizinsky:  Marian Peter


== Referanser ==


== Eksterne lenker ==
(en) Den lille butikk på Internet Movie Database 
(no) Den lille butikk hos Filmfront 
(sv) Den lille butikk i Svensk Filmdatabas 
(da) Den lille butikk i Danmark Nationale Filminstitut 
(fr) Den lille butikk på Allociné 
(nl) Den lille butikk på MovieMeter 
(en) Den lille butikk på AllMovie 
(en) Den lille butikk på Turner Classic Movies 
(en) Den lille butikk på Rotten Tomatoes
Gulnebbdykker

Gulnebbdykker (Aechmophorus clarkii) er en fugl i dykkerfamilien. Fram til 1980-tallet trodde man gulnebbdykkeren var en lysere variant av svanedykkeren.


== Beskrivelse ==

Gulnebbdykkeren er svart på hodet og nedover nakken. Oversiden er gråsvart. Undersiden og forsiden på halsen er hvit. Den er ca. 56–74 cm lang og har et vingespenn på ca. 60 cm. Nebbet er gult, derav navnet.


== Inndeling ==
Inndelingen følger HBW Alive og er i henhold til Llimona et al. (2017). Norske navn på artene følger Norsk navnekomité for fugl og er i henhold til Syvertsen et al. (2008). Norske navn i parentes er ikke offisielle navn, men kun en midlertid beskrivelse (i påvente av et offisielt navn).

Mirandornithes
Podicipediformes, lappedykkere
Podicipedidae, dykkerfamilien
Rollandia
Tachybaptus
Podilymbus
Poliocephalus
Podiceps (egentlige dykkere)
Aechmophorus
A. occidentalis, svanedykker
A. clarkii, gulnebbdykker
A. c. transitionalis, fra det sørvestre  Canada og vestre USA sør til Baja California
A. c. clarkii, fra det nordlige Chihuahua til det nordlige Guerrero og vestover til Nayarit


== Hekking ==
Gulnebbdykkeren hekker i kolonier i innsjøer, dammer og andre områder. Den legger egg mellom mai og juli. Når de blir klekt ut, blir de båret på foreldrenes rygg.


== Referanser ==


== Eksterne lenker ==
(en) Gulnebbdykker – oversikt og omtale av artene i WORMS-databasen 
(en) Gulnebbdykker i Global Biodiversity Information Facility 
(no) Gulnebbdykker hos Artsdatabanken 
(en) Gulnebbdykker hos Fossilworks 
(en) Gulnebbdykker hos ITIS 
(en) Gulnebbdykker hos NCBI 
(en) Kategori:Aechmophorus clarkii – bilder, video eller lyd på Wikimedia Commons 
(en) Aechmophorus clarkii – galleri av bilder, video eller lyd på Wikimedia Commons 
Aechmophorus clarkii – detaljert informasjon på Wikispecies
Saara Kuugongelwa-Amadhila

Saara Kuugongelwa-Amadhila (født 12. oktober 1967 i Otamanzi i Okahao i Omusati-regionen) er en namibisk politiker som 21. mars 2015 ble landets statsminister. Kuugongelwa-Amadhila er Namibias første kvinnelige statsminister.


== Liv og virke ==
I 1980 dro hun til Sierra Leone der hun gikk på skole. Etter skolegang i Sierra Leone dro hun til USA for å studere økonomi ved Lincoln University i Pennsylvania. Etter studier fra 1991 til 1994 avla hun bachelorgrad i økonomi.Etter å ha vendt tilbake til Namibia begynte Kuugongelwa-Amadhila å arbeide hos landets presidentembete, men byttet etter kort tid arbeidssted og ble i 1995 generaldirektør for National Planning Commission.I 2002 ble hun medlem av politbyrået i South West Africa People's Organization (SWAPO). Hun har også vært medlem i sentralkomiteen i Swapo Party Youth League og i sentralkomiteen i SWAPOs sentralkomite.I 2003 ble Kuugongelwa-Amadhila finansminister, en regjeringspost hun hadde inntil hun ble statsminister. Kuugongelwa-Amadhila ble utpekt til statsminister av Hage Geingob i forbindelse med at han overtok presidentembetet i 2015.


== Utmerkelser ==
I 2014 ble hun hedret med andre klasse av Solordenen.


== Referanser ==
Open Road Films

Open Road Films (eller bare Open Road) er et amerikansk filmselskap som både produserer og distribuerer filmer. Selskapet ligger i Los Angeles i California, og det ble opprettet i mars 2011 av kinokjedene AMC Theatres og Regal Entertainment Group. Selskapet ble senere solgt til Tang Media Partners, et medieselskap eid av Donald Tang, i 2017. Open Road Film distribuerte dramafilmen Spotlight i 2015, som vant Oscar for beste film.Den første filmen som ble distribuert av Open Road var actionthrilleren Killer Elite i 2011.


== Referanser ==


== Eksterne lenker ==
Artikkelen har ingen egenskaper for offisielle lenker i Wikidata
Finland under Paralympiske vinterleker 2018

Finland deltok under Paralympiske vinterleker 2018 fra 9. til og med 18. mars i Pyeongchang i Sør-Korea.


== Referanser ==
Frankrike under Paralympiske vinterleker 2018

Frankrike deltok under Paralympiske vinterleker 2018 fra 9. til og med 18. mars i Pyeongchang i Sør-Korea.


== Medaljevinnere (ufullstendig) ==


== Referanser ==
Ukraina under Paralympiske vinterleker 2018

Ukraina deltok under Paralympiske vinterleker 2018 fra 9. til og med 18. mars i Pyeongchang i Sør-Korea.


== Medaljevinnerne (ufullstendig) ==


== Referanser ==
RS 150 «Odin»

RS 150 «Odin» er en redningsskøyte i Fosen-klassen tilhørende Redningsselskapet. Fartøyet ble døpt ved Operaen i Oslo 17. september 2010 av gudmor Lena Brommesson Eidem.RS «Odin» er en videreutvikling av tidligere skøyter i Fosen-klassen. Mens disse ble bygd ved Båtservice Mandal er RS «Odin» bygd ved Swede Ship Marine AB i Sverige. Fartøyet er den dyreste redningsskøyten som noen gang er bygd, og byggingen ble delvis finansiert ved hjelp av en donasjon på 45 mill. kroner fra Den Norske Krigsforsikring for Skib (DNK) i anledning deres 75-årsjubileum.Fremdriften besørges av to MTU 16V2000 M72 dieselmotorer som hver yter 1440 kW, og som er koblet til to Helseth CP propellanlegg. Maskineriet gir fartøyet en toppfart på ca. 29 knop. Redningsskøyta er utstyrt med mellom annet brannkanon, lettbåt, kran, slepevinsj, dykkerutstyr, termisk kamera, hjertestarter og medisinsk utstyr.I tillegg til å fungere som vanlig redningsskøyte inngår RS «Odin» i beredskapen til Norsk Oljevernforening For Operatørselskap. Redningsskøyta fungerer også som ambulansebåt gjennom avtale med Finnmarkssykehuset.


== Se også ==
Redningsselskapets redningsskøyter


== Referanser ==
Deutscher Gewerkschaftsbund (1918–1933)

Deutscher Gewerkschaftsbund (DGB) var fra 1919 til 1933 Tysklands nest største landsorganisasjon for arbeidstakerorganisasjoner. Medlemmene var kristelig og nasjonalt orienterte fagorganisasjoner, med innslag av høyreradikale og antisemittiske medlemmer. Den største landsorganisasjonen var det sosialistiske Allgemeiner Deutscher Gewerkschaftsbund. DGB ble på tross av sin nasjonalistiske innstilling, oppløst ved Adolf Hitlers maktovertakelse i 1933.   


== Historie ==

De første kristelige fagforeningene oppsto i 1899, under Det tyske keiserrike. Fra 1919 ble de organisert i DGB sammen med de kristelig-nasjonale funksjonærer (Angestellter) i private virksomheter, og tilsvarende (Beamter) i offentlige virksomheter. Ved begynnelsen av 1920-årene representerte DGB nærmere 1,5 millioner medlemmer.Fagforeningene i DGB bygget på en kristen verdensanskuelse, men de var fristilt fra enhver bestemt konfesjon. De kristelige fagforeningene avviste teoriene om klassekamp og den internasjonale solidaritet mellom proletarer. Disse fagforeningene arbeidet for et solidarisk fellesskap innenfor rammen av en nasjonal arbeiderstand.Medlemmene av DGB stilte seg avvisende til Weimarrepublikken. Medlemsmassen kom fra flere forskjellige politiske partier. Det dreide seg partier fra det katolske Zentrum, det arbeidsgivervennlige Deutsche Volkspartei til det monarkistiske  Deutschnationale Volkspartei. Det völkisch-orienterte Deutschnationale Handlungsgehilfen-Verband (DHV) var også tilknyttet DGB. Denne spredning i den partipolitiske basis, førte til at organisasjonen fikk liten politisk innflytelse.Heinrich Brüning som hadde vært generalsekretær i DGB, ble i 1930 rikskansler i Tyskland. Brüning ledet de to første av de fire presidialregjeringene som styrte, inntil Adolf Hitler overtok i 1933. Regjeringen var ikke lengre basert på tillit i parlamentet, men hos presidenten. Denne utviklingen som innebar opphevelse av parlamentarismen i Tyskland, ble positivt mottatt av DGB, men førte ikke til økt oppslutning. Den økonomiske krisen som herjet Tyskland, medførte også at DGB tapte medlemmer.Den nasjonale innstilling som DGB hadde vist, var ikke nok til at den ble tatt i nåde hos den nasjonalsosialistiske regjeringen til Adolf Hitler. DGB og hele organisasjonens formue ble innlemmet i den nasjonalsosialistiske arbeiderorganisasjonen Deutsche Arbeitsfront.


== Se også ==
Deutscher Gewerkschaftsbund (stiftet 1949)


== Referanser ==
Deutscher Gewerkschaftsbund

Deutscher Gewerkschaftsbund (DGB) er den største landsorganisasjonen for arbeidstakerorganisasjoner i Tyskland. Den ble grunnlagt under den første kongressen, kalt «Parlament der Arbeit» i München i 1949, som partipolitisk uavhengig.  
DGB er paraplyorganisasjon for åtte tyske fagforbund, med tilsammen mer enn seks millioner medlemmer (pr. 2018). DGB inngår ikke egne tariffavtaler.
Stiftelsen av DGB i 1949 innebar samling av den sosialistiske og den kristelige fagbevegelsen i Tyskland. Fagbevegelsen hadde under Weimarrepublikken vært delt i den sosialistiske Allgemeiner Deutscher Gewerkschaftsbund og det kristelige og nasjonalistiske Deutscher Gewerkschaftsbund (1919–1933).  
Som DGBs grunnleggere regnes Hans Böckler (SPD) og Karl Arnold (CDU). Böckler ble organisasjonens første leder. 


== Historie ==


=== Grunnleggelsen ===
DGB ble grunnlagt av Parlament der Arbeit (Arbeidets parlament) 12.–14. oktober 1949. Parlament der Arbeit er navnet på forbundets kongress som p.t. (2018) holdes hvert fjerde år.


=== Den partipolitiske uavhengighet ===
Under Weimarrepublikken hadde fagbevegelsen vært delt i en sosialistisk del under Allgemeiner Deutscher Gewerkschaftsbund, og en kristelig og en nasjonalistisk del i det tidligere Deutscher Gewerkschaftsbund (1919–1933). Under nasjonalsosialismen (1933–1945) ble fagbevegelsen først slått ned, og deretter innlemmet i Deutsche Arbeitsfront.Det nye Deutscher Gewerkschaftsbund ble i 1949 grunnlagt som en «enhetsfagforening» (Einheitsgewerkschaft), som innebærer at den er partipolitisk uavhengig.Forbundets første leder var Hans Böckler (1875–1951). Böckler hadde allerede fra 1945 begynt å organisere fagforeninger i Rhinland. I 1947 ble han valgt til leder av DGB i den britiske okkupasjonssonen, og fra 1949, etter etableringen av Forbundsrepublikken Tyskland, også på landsplan. Böckler klarte å overvinne den splittelse av arbeiderbevegelsen som hadde eksistert under Weimarrepublikken, med det daværende kristelige og nasjonalistiske Deutscher Gewerkschaftsbund i konkurranse med det sosialistiske Allgemeiner Deutscher Gewerkschaftsbund. Som grunnlegger av DGB regnes også Karl Arnold (CDU).


== Fagforbund ==
DGB representerer arbeidstakernes interesser i sosiale, faglige og andre samfunnstilknyttede spørsmål. DGB inngår ikke egne tariffavtaler.Fagforbundene som er medlemmer av DGB, teller tilsammen over 6 millioner medlemmer (2018). Det dreier seg om IG Metall (IGM),  Vereinte Dienstleistungsgewerkschaft (»ver.di«), IG Bauen-Agrar-Umwelt (IG Bau), IG Bergbau, Chemie, Energie (IG BCE), Gewerkschaft Erziehung und Wissenschaft (GEW), Gewerkschaft Nahrung-Genuss-Gaststätten (NGG), Gewerkschaft der Polizei (GdP) og Eisenbahn- und Verkehrsgewerkschaft (EVG). Den største enkeltfagforening i DGB IG Metall med ca. 2,27 millioner medlemmer i 2015, fulgt av »ver.di« med 2,04 millioner medlemmer i 2015. Landsorganisasjonen inngår ikke egne tariffavtaler.DGB er medlem av Den europeiske faglige samorganisasjon og International Trade Union Confederation.

		
		
		
		
		


== Referanser ==
EM på skøyter 2018 – 500 meter kvinner

500 meter kvinner under EM på skøyter 2018, var den aller første distansen under europamesterskap i hurtigløp på skøyter over enkeltdistanser, fellesstart og lagkonkurranser for kvinner og menn. Europamesterskapet på distansen ble avholdt fredag den 5. januar 2018 i Kolomna kunstisbane i Kolomna, Russland og teknisk arrangør var en lokal arrangørkomité på vegne av Russian Skating Union (RSU).Distansemesterskapet ble vunnet av østerrikske Vanessa Herzog på 37,69 foran russiske Angelina Golikova på andreplass og tsjekkiske Karolína Erbanová på tredjeplass.


== Medaljevinnere ==


== Resultater ==


== Funksjonærer ==
Overdommer var Berri de Jonge, Nederland.
Starter var Andrè de Vries, Nederland.


== Referanser ==


== Eksterne lenker ==
Menyside for parsammensetning og resultater på live.ISUresults.eu.
Parsammensetning, passerings- og rundetider i parrekkefølge og resultater på live.ISUresults.eu.
Resultater på www.isu.html.InfostradaSports.com (engelsk).
Resultater på www.SpeedSkatingStats.com (engelsk) og på www.SchaatsStatistieken.nl (nederlandsk).
Resultater på www.SpeedSkatingNews.info (engelsk).
Resultater på SpeedskatingResults.com (engelsk).
Resultater på www.The-Sports.org (med uavhengig eget poengsystem) på engelskNyhetssammendrag fra International Skating Union«Herzog (AUT) takes inaugural European distance title» (engelsk). 5. januar 2018. Arkivert fra originalen 10. januar 2018. Besøkt 6. januar 2018. Andre nyhetsartikler«Rukke på tiendeplass i EM». Dagbladet.no. NTB. 5. januar 2018. Arkivert fra originalen 8. januar 2018. Besøkt 7. januar 2018. 
«Round-up dag 1: Vijf medailles voor Nederland» (nederlandsk). www.schaatsen.nl. 5. januar 2018. Arkivert fra originalen 8. januar 2018. Besøkt 7. januar 2018. 
Giandomenico Tiseo (5. januar 2018). «Speed skating, Europei Kolomna 2018: Olanda in evidenza, ottimo Nicola Tumolero (6°) nei 1500 metri» (italiensk). www.oasport.it. Arkivert fra originalen 7. januar 2018. Besøkt 7. januar 2018.